als_Latn dik_Latn sag_Latn
Shtabi i Përgjithshëm i Forcave të Armatosura ka reaguar pasi dega e LSI në Sarandë në një postim në rrjetet sociale ka përdorur sipas FA-ve, një foto të anëtarëve të ekuipazhit të anijes Oriku, që ndodhet në mision jashtë atdheut në detin Egje.
Shtabi i Përgjithshëm i Forcave të Armatosura vëren me keqardhje keqpërdorimin e një fotoje të anëtarëve të ekuipazhit të anijes Oriku, që ndodhet në mision jashtë atdheut në detin Egje.
Duke qenë prej javësh larg familjeve të tyre, ushtarakët kanë përshëndetur fëmijët e tyre ditën e 1 qershorit, festës së fëmijëve në formën e numrit 1.
I bëjmë thirrje të gjitha forcave politike dhe në mënyrë të veçantë forcës politike që ka keqpërdorur dhe tjetërsuar këtë foto, të lënë jashtë luftës politike FARSH.
Këto të fundit do të vazhdojnë të mbeten jashtë politikës si dhe më parë, në përmbushje të detyrimeve kushtetuese dhe angazhimit ndërkombëtar NATO
Pas deklaratës ‘bombë’ të Metës për armatosje, LSI ‘përdor’ forcat detare
Pak orë pas deklaratës së fortë të ish-kryetarit të LSI, Ilir Meta për armatosje të popullit, dega e LSI në Sarandë sfidon sërish.
Si për të treguar “forcën”, dega e LSI-së në Sarandë ka ftuar qytetarët të votojnë numrin 1, përmes flotës detare. Në një foto të publikuar në rrjetin social “Facebook”, përcillet edhe mesazhi “Ekuipazhi i anijes Oriku ju fton të votoni Nr.1”.
als_Latn als_Latn als_Latn als_Latn als_Latn als_Latn als_Latn als_Latn